Сихъу Сэфэрбый чыжьэрыплъэу, ежь илъэхъан бэкIэ ыпэ ишъыгъэу зэрэгупшысэщтыгъэр дэгъу дэдэу къеушыхьаты адыгэ пстэуми алфавит зыкIыр яIэн зэрэфаем зэрэфэбанэщтыгъэм. 1925-рэ илъэсым Темыр Кавказ краим къыхиубытэрэ къушъхьэчIэс цIыф лъэпкъхэм культурэмрэ гъэсэныгъэмрэкIэ яIоф изытет ехьылIэгъэ я II-рэ Краевой конференциеу Ростов-на-Дону щыкIуагъэм мары ащ къыщиIуагъэр: «И совершенно нелепо положение, которое мы занимаем сейчас в этом вопросе. У нас один шрифт, в Кабарде – другой и в Карачаево-Черкесской области – третий. А если все группы собрать, не наберется 400 000 чел. населения. Нам нужно безусловно в этом вопросе объединиться, нам надо иметь один алфавит». Адыгэ алфавит зыкIыр зыгъэпсыщт комиссиеу конференцием хидзыгъэм Сихъу Сэфэрбый тхьаматэ фашIыгъагъ, ау ащ ыгъэхьазырыгъэ унашъор, къэбэртэе лъэныкъом къызэрэдыримыгъэштагъэм къыхэкIэу, пхырыкIынэу хъугъэп.